

**VIZAŽISTO MODULINĖ PROFESINIO MOKYMO PROGRAMA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Programos pavadinimas)*

Programos valstybinis kodas ir apimtis mokymosi kreditais:

P32101201 – programa, skirta pirminiam profesiniam mokymui, 45 mokymosi kreditų

T32101201 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – vizažistas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

P32101201, T32101201 – pagrindinis išsilavinimas

Reikalavimai profesinei patirčiai (jei taikomi) – nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

**1.** **PROGRAMOS APIBŪDINIMAS**

**Programos paskirtis.** Vizažisto modulinė profesinio mokymo programa skirta kvalifikuotam darbuotojui parengti, kuris gebėtų savarankiškai atlikti makiažą ir grimą.

**Būsimo darbo specifika.** Įgiję šią kvalifikaciją asmenys galės dirbti individualiai arba grožio salonuose, kosmetikos kabinetuose, kirpyklose bei teatro ir (arba) televizijos grimo kambariuose. Vizažistai savo darbe naudoja makiažo priemones ir įrankius, grimo priemones ir įrankius, aseptikos ir antiseptikos, dezinfekcijos ir sterilizacijos priemones. Vizažisto ergonomiškam darbui reikalinga: kėdė klientui su reguliuojama aukščio funkcija, staliukas, ryškus šviestuvas, veidrodis.

Vizažisto profesijai reikalingi svarbiausi bendrieji gebėjimai ir asmeninės savybės: kruopštumas, pastabumas, atsakingumas, kūrybingumas, gebėjimas įvertinti žmogaus išvaizdą, gebėjimas spręsti problemas, korektiškai bendrauti, planuoti laiką.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditai)\*** | | | | | |
| 3000001 | Įvadas į profesiją | III | 1 | Pažinti profesiją. | Apibūdinti vizažisto profesiją ir jos teikiamas galimybes darbo rinkoje.  Apibūdinti vizažisto veiklos procesus.  Demonstruoti jau turimus, neformaliuoju ir (arba) savišvietos būdu įgytus vizažisto kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)\*** | | | | | |
| 3102201 | Saugus elgesys ekstremaliose situacijose | III | 1 | Saugiai elgtis ekstremaliose situacijose. | Apibūdinti ekstremalių situacijų tipus, galimus pavojus.  Išmanyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 3102102 | Sąmoningas fizinio aktyvumo reguliavimas | III | 1 | Reguliuoti fizinį aktyvumą. | Išvardyti fizinio aktyvumo formas.  Demonstruoti asmeninį fizinį aktyvumą.  Taikyti fizinio aktyvumo formas atsižvelgiant į darbo specifiką. |
| 3102202 | Darbuotojų sauga ir sveikata | III | 2 | Tausoti sveikatą ir saugiai dirbti. | Įvardyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 310120001 | Makiažo atlikimas | III | 20 | Parinkti dekoratyvinės kosmetikos priemones makiažui atlikti. | Apibūdinti veido odos sandarą, tipus, funkcijas, pakitimus įvairiais amžiaus tarpsniais.  Paaiškinti kosmetikos priemonių, naudojamų makiažui, sudėtį, indikacijas ir kontraindikacijas.  Nustatyti veido odos tipą ir atpažinti tam tikriems susirgimams būdingas odos problemas, darinius.  Parinkti dekoratyvinės kosmetikos priemones, makiažo atlikimo techniką ir technologiją pagal nustatytą veido odos tipą ir problemas. |
| Atlikti makiažą. | Paruošti darbo vietą atlikti makiažą pagal grožio paslaugų sveikatos saugos reikalavimus.  Atlikti makiažą skirtingomis technikomis.  Koreguoti antakius.  Dažyti antakius ir blakstienas.  Paaiškinti klientui, kaip nusivalyti makiažą. |
| 310120002 | Grimo atlikimas | III | 10 | Parinkti priemones grimui atlikti. | Paaiškinti teatro ir kino grimui atlikti naudojamų medžiagų ir įrankių paskirtį, naudojimą ir priežiūrą.  Paaiškinti grimo medžiagų sudėtį, poveikį, indikacijas ir kontraindikacijas.  Parinkti kosmetikos priemones grimui atlikti pagal odos tipą ir būklę.  Parinkti kosmetikos priemones specialiems efektams kurti. |
| Taikyti skirtingas grimo technikas. | Paruošti darbo vietą grimui atlikti pagal grožio paslaugų sveikatos saugos reikalavimus.  Atlikti grimą skirtingomis technikomis.  Tvarkyti plaukus personažams.  Paaiškinti klientui, kaip nusivalyti grimą. |
| **Pasirenkamieji moduliai (iš viso 5 mokymosi kreditų)\*** | | | | | |
| 310120003 | Blakstienų priauginimas | III | 5 | Parinkti priemones blakstienoms priauginti. | Paaiškinti blakstienų priauginimo priemonių sudėtį, naudojimą ir parinkimą.  Paaiškinti blakstienų priauginimo technologijas.  Parinkti priemones priauginti blakstienas pagal planuojamą technologiją. |
| Priauginti blakstienas. | Paruošti darbo vietą ir priemones blakstienoms priauginti pagal grožio paslaugų sveikatos saugos reikalavimus.  Priauginti blakstienas laikantis klasikinės, 2D–6D blakstienų priauginimo technologijų.  Atlikti blakstienų cheminį rietimą ir dažymą.  Paaiškinti klientui, kaip prižiūrėti priaugintas blakstienas. |
| 310120004 | Kūno tapyba | III | 5 | Parinkti priemones kūno tapybai. | Paaiškinti kūno tapybos priemonių sudėtį, poveikį, indikacijas ir kontraindikacijas.  Paaiškinti kūno tapybos technikas ir technologiją.  Parinkti priemones tapyti kūną pagal kūno tapybos technikas. |
| Atlikti kūno tapybą. | Paruošti darbo vietą ir priemones kūno tapybai pagal grožio paslaugų sveikatos saugos reikalavimus.  Tapyti kūną skirtingomis technikomis. |
| **Baigiamasis modulis (iš viso 5 mokymosi kreditų)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3.** **REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditai)\*** | | | | |
| 3000001 | Įvadas į profesiją | III | 1 | *Netaikoma.* |
| **Bendrieji moduliai (iš viso 4 mokymosi kreditai)\*** | | | | |
| 3102201 | Saugus elgesys ekstremaliose situacijose | III | 1 | *Netaikoma.* |
| 3102102 | Sąmoningas fizinio aktyvumo reguliavimas | III | 1 | *Netaikoma.* |
| 3102202 | Darbuotojų sauga ir sveikata | III | 2 | *Netaikoma.* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)\*** | | | | |
| *Privalomieji (iš viso 30 mokymosi kreditų)* | | | | |
| 310120001 | Makiažo atlikimas | III | 20 | *Netaikoma.* |
| 310120002 | Grimo atlikimas | III | 10 | *Netaikoma.* |
| **Pasirenkamieji moduliai (iš viso 5 mokymosi kreditų)\*** | | | | |
| 310120003 | Blakstienų priauginimas | III | 5 | *Netaikoma.* |
| 310120004 | Kūno tapyba | III | 5 | *Netaikoma.* |
| **Baigiamasis modulis (iš viso 5 mokymosi kreditų)** | | | | |
| 3000002 | Įvadas į darbo rinką | III | 5 | *Baigti visi privalomieji vizažisto kvalifikaciją sudarančioms kompetencijoms įgyti skirti moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO**

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Įvardyti pagrindinius profesinius terminus užsienio kalba.  Suprasti informaciją apie kosmetines medžiagas užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Atlikti aritmetinius veiksmus.  Apskaičiuoti medžiagų, priemonių reikmes.  Naudotis kompiuterine ir specialia programine įranga, ryšio ir komunikacijos priemonėmis. |
| Skaitmeninė kompetencija | Atlikti informacijos paiešką internete.  Rinkti ir saugoti reikalingą darbui informaciją.  Naudotis šiuolaikinėmis komunikacijos priemonėmis. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Rasti informaciją apie tolesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Bendrauti su klientais.  Valdyti savo psichologines būsenas, pojūčius ir savybes.  Pagarbiai elgtis su klientu, bendradarbiais, artimaisiais.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti darbus pagal pavestas užduotis. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – vizažistas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 1 mokymosi kreditas  Darbuotojų sauga ir sveikata, 2 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Makiažo atlikimas, 20 mokymosi kreditų  Grimo atlikimas, 10 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Makiažo atlikimas, 20 mokymosi kreditų  Grimo atlikimas, 10 mokymosi kreditų |
| *Pasirenkamieji moduliai (iš viso 5 mokymosi kreditai)*  Blakstienų priauginimas, 5 mokymosi kreditai  Kūno tapyba, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditų)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditų)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą *(jei taikoma)*.
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6.** **PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 3000001 | |
| Modulio LTKS lygis | III | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Apibūdinti vizažisto profesiją ir jos teikiamas galimybes darbo rinkoje. | **Tema.** ***Vizažisto profesija, jos specifika ir galimybės darbo rinkoje***   * Vizažisto profesijos samprata * Savybės, reikalingos vizažisto profesijai |
| 1.2. Apibūdinti vizažisto veiklos procesus. | **Tema.** ***Vizažisto veiklos procesai***   * Vizažisto veiklos procesai, funkcijos ir uždaviniai * Higienos normos * Teisės aktai, reglamentuojantys vizažisto veiklos procesus (darbo specifiką) |
| 1.3. Demonstruoti jau turimus, neformaliuoju ir (arba) savišvietos būdu įgytus vizažisto kvalifikacijai būdingus gebėjimus. | **Tema.** ***Vizažisto modulinė profesinio mokymo programa***   * Mokymo programos tikslai ir uždaviniai, mokymosi formos ir metodai, mokymosi pasiekimų vertinimo kriterijai ir formos (metodai)   **Tema.** ***Turimų kompetencijų vertinimas***   * Žinių, gebėjimų ir vertybinių nuostatų, reikalingų vizažisto kvalifikacijai, diagnostinis vertinimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vizažisto modulinė profesinio mokymo programa * Testas turimiems gebėjimams vertinti * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar kosmetiko, ar lygiavertę kvalifikaciją (išsilavinimą), arba ne mažesnę kaip 3 metų vizažisto profesinės veiklos patirtį. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Makiažo atlikimas“**

|  |  |  |
| --- | --- | --- |
| Valstybinis kodas | 310120001 | |
| Modulio LTKS lygis | III | |
| Apimtis mokymosi kreditais | 20 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Parinkti dekoratyvinės kosmetikos priemones makiažui atlikti. | 1.1. Apibūdinti veido odos sandarą, tipus, funkcijas, pakitimus įvairiais amžiaus tarpsniais. | **Tema.** ***Veido odos sandara ir funkcijos***   * Odos anatomija * Odos liaukos * Odos priedai * Odos funkcijos   **Tema.** ***Veido odos tipai***   * Pagrindiniai veido odos tipai * Testas veido odos tipo nustatymui   **Tema.** ***Veido odos pakitimai įvairiais amžiaus tarpsniais***   * Veido odos būklės nustatymas ir specifinė priežiūra * Odos senėjimo procesas |
| 1.2. Paaiškinti kosmetikos priemonių, naudojamų makiažui, sudėtį, indikacijas ir kontraindikacijas. | **Tema.** ***Makiažui naudojamų kosmetikos priemonių sudėtis, indikacijos, kontraindikacijos***   * Žaliavos, naudojamos dekoratyvinėje kosmetikoje * Priemonės odai valyti * Makiažo bazių rūšys ir jų skirtumai * Makiažo pagrindų rūšys ir jų pritaikymas pagal odos tipą * Maskavimo priemonės ir jų skirstymas pagal maskavimo lygį * Akių vokų bazės, šešėliai, pieštukai, tušai * Skaistalai, veido formos modeliavimo priemonės * Lūpų kontūravimo ir dažymo priemonės * Vandeniui atsparios makiažo priemonės, jų specifika * Priklijuojamos detalės (blakstienos, blizgučiai), jų tvirtinimo bei nuėmimo instrukcija * Makiažui atlikti skirti įrankiai ir jų paskirtis * Makiažo fiksavimo priemonės |
| 1.3. Nustatyti veido odos tipą ir atpažinti tam tikriems susirgimams būdingas odos problemas, darinius. | **Tema.** ***Veido odos tipo nustatymas***   * Odos tipo ir odos būklės nustatymo parametrai   **Tema.** ***Odos problemų ir darinių atpažinimas***   * Odos bėrimo elementai * Odos riebalinių liaukų sutrikimai * Odos kraujagyslių sutrikimai * Odos pigmentacijos sutrikimai |
| 1.4. Parinkti dekoratyvinės kosmetikos priemones, makiažo atlikimo techniką ir technologiją pagal nustatytą veido odos tipą ir problemas. | **Tema. *Spalvų naudojimas ir derinimas***   * Spalvų ratas, spalvų derinimas * Žmonių spalviniai tipai   **Tema.** ***Makiažo atlikimo technologijos parinkimas***   * Dekoratyvinių kosmetikos priemonių parinkimas * Veido odos paruošimas * Veido odos defektų maskavimas * Veido dalių formų koregavimas ir ryškinimas * Veido modeliavimas ir skulptūravimas   **Tema.** ***Makiažo atlikimo technikos parinkimas pagal nustatytą veido odos tipą ir problemas***   * Pieštukinė technika * Kreminių šešėlių technika * Sausų šešėlių technika * Purškiama ir akvarelinė technika |
| 2. Atlikti makiažą. | 2.1. Paruošti darbo vietą atlikti makiažą pagal grožio paslaugų sveikatos saugos reikalavimus. | **Tema. *Darbo vietos makiažui atlikti pagal grožio paslaugų sveikatos saugos reikalavimus paruošimas***   * Vizažisto darbo vietos paruošimas pagal reikalavimus * Asmens, teikiančio grožio paslaugą, pasiruošimas darbui pagal reikalavimus * Įrankių valymas, dezinfekavimas, sterilizavimas |
| 2.2. Atlikti makiažą skirtingomis technikomis. | **Tema.** ***Makiažų atlikimas skirtingomis technikomis***   * Dieninio makiažo atlikimas * Vakarinio makiažo atlikimas * Proginio makiažo atlikimas * Dalykinio makiažo atlikimas * Podiumo makiažo atlikimas * Sceninio makiažo atlikimas * Fotosesijos/televizinio makiažo atlikimas * Makiažo nespalvotai fotografijai atlikimas |
| 2.3. Koreguoti antakius. | **Tema.** ***Antakių koregavimas***   * Antakių formos * Antakių koregavimo būdai ir priemonės * Antakių formos parinkimas |
| 2.4. Dažyti antakius ir blakstienas. | **Tema. *Antakių ir blakstienų dažymas***   * Antakių ir blakstienų dažymo priemonių parinkimas ir paruošimas * Antakių dažymas * Blakstienų dažymas |
| 2.5. Paaiškinti klientui, kaip nusivalyti makiažą. | **Tema. *Makiažo nuvalymas***   * Veido odos nuvalymo technologija * Veido masažinės linijos |
| Mokymosi pasiekimų vertinimo kriterijai | Pasirūpinta tinkamais ir tvarkingais darbo drabužiais bei apavu. Nustatytas veido odos tipas ir atpažintos tam tikriems susirgimams būdingos odos problemos ir dariniai; parinktos dekoratyvinės kosmetikos priemonės, makiažo atlikimo technika ir technologija pagal nustatytą veido odos tipą ir problemas; paruošta darbo vieta makiažui atlikti pagal grožio paslaugų sveikatos saugos reikalavimus ir atliktas dieninis, vakarinis, proginis, dalykinis, podiumo, sceninis, fotosesijos (televizinis) makiažai skirtingomis technikomis; gebėjimas teisingai parinkti makiažo schemą bei spalvinę gamą pagal konkrečią užduotį; koreguoti antakiai; dažyti antakiai ir blakstienos; atliekant makiažą, įvertintos oro sąlygos, paros laikas, apšvietimas ir galimi makiažo pokyčiai per dieną; paaiškinta klientui, kaip nusivalyti makiažą; laikytasi darbuotojų saugos ir sveikatos, asmens higienos, ergonomikos reikalavimų; tinkamai sutvarkyta darbo vieta, dezinfekuotos darbo priemonės. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Dekoratyvinės kosmetikos priemonės * Teptukai, kempinėlės ir kiti įrankiai makiažui atlikti * Vienkartinės priemonės makiažui valyti * Dezinfekavimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta makiažo kėdėmis, veidrodžiais, vežimėliais priemonėms sudėti, vietinio apšvietimolempomis, šviečiančiomis šalto atspalvio šviesa, makiažo įrankiais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar kosmetiko, ar lygiavertę kvalifikaciją (išsilavinimą), arba ne mažesnę kaip 3 metų vizažisto profesinės veiklos patirtį.  Modulio temas, susijusias su odos sandara ir funkcijomis, odos problemomis ir dariniais, turėtų dėstyti medicinos gydytojo arba odos ligų gydytojo profesinę kvalifikaciją įgiję asmenys. | |

**Modulio pavadinimas – „Grimo atlikimas“**

|  |  |  |
| --- | --- | --- |
| Valstybinis kodas | 310120002 | |
| Modulio LTKS lygis | III | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Parinkti priemones grimui atlikti. | 1.1. Paaiškinti teatro ir kino grimui atlikti naudojamų medžiagų ir įrankių paskirtį, naudojimą ir priežiūrą. | **Tema. *Teatro ir kino grimui atlikti naudojamų medžiagų ir įrankių paskirtis, naudojimas ir priežiūra***   * Kūno dažai ir klijai * Grimui atlikti naudojamos medžiagos (lateksas, silikonas, dirbtinis kraujas, vaškas, skiedikliai) * Grimui atlikti naudojamos pridėtinės detalės, aksesuarai * Grimui atlikti naudojami įrankiai: trafaretai, teptukai, kempinėlės, pincetai, blakstienų rietikliai |
| 1.2. Paaiškinti grimo medžiagų sudėtį, poveikį, indikacijas ir kontraindikacijas. | **Tema*. Grimo medžiagų sudėtis, poveikis, indikacijos ir kontraindikacijos***   * Grimui naudojamos žaliavos ir medžiagos * Dekoratyvinė kosmetika grimui * Pridėtinių detalių klijavimo ir nuėmimo instrukcija, klijų rūšys |
| 1.3. Parinkti kosmetikos priemones grimui atlikti pagal odos tipą ir būklę. | **Tema. *Kosmetikos priemonės grimo atlikimui***   * Odos tipas ir būklė * Grimo pagrindo parinkimas * Kūno dažų ir klijų parinkimas * Grimo fiksavimo priemonių parinkimas |
| 1.4. Parinkti kosmetikos priemones specialiems efektams kurti. | **Tema. *Kosmetikos priemonių specialiems efektams kurti parinkimas***   * Kino ir teatrinio grimo atlikimo specifika * Apšvietimo (šviesos) srauto įtaka teatro ir kino grimui * Kosmetikos priemonių parinkimas pirmo lygio specialių efektų kūrimui, naudojant šešėlius, specialų vašką ir popierių * Kosmetikos priemonių parinkimas antro lygio specialių efektų kūrimui, naudojant lateksą, pastižą, silikoną |
| 2. Taikyti skirtingas grimo technikas. | 2.1. Paruošti darbo vietą grimui atlikti pagal grožio paslaugų sveikatos saugos reikalavimus. | **Tema. *Darbo vietos grimui atlikti pagal grožio paslaugų sveikatos saugos reikalavimus paruošimas***   * Reikalavimai vizažisto darbo vietai * Reikalavimai asmenims, teikiantiems grožio paslaugas * Įrankių valymo, dezinfekcijos, sterilizacijos taisyklės |
| 2.2. Atlikti grimą skirtingomis technikomis. | **Tema. *Grimo atlikimas skirtingomis technikomis***   * Sendinimo grimas * Jauninimo grimas * Kino personažo grimas * Teatrinio personažo grimas * Sceninio personažo grimas |
| 2.3. Tvarkyti plaukus personažams. | **Tema. *Personažų plaukų tvarkymas***   * Plaukų priežiūros priemonės ir įrankiai * Skirtingų laikmečių šukuosenos * Plaukų sukimas, tiesinimas karštomis žnyplėmis * Plaukų aksesuarų, perukų tvirtinimas |
| 2.4. Paaiškinti klientui, kaip nusivalyti grimą. | **Tema.** ***Grimo nuvalymas***   * Veido odos nuvalymo technologija * Veido masažinės linijos |
| Mokymosi pasiekimų vertinimo kriterijai | Pasirūpinta tinkamais ir tvarkingais darbo drabužiais bei apavu. Parinktos kosmetikos priemonės grimui atlikti pagal odos tipą ir būklę; parinktos kosmetikos priemonės specialiems efektams kurti; paruošta darbo vietą grimui atlikti pagal grožio paslaugų sveikatos saugos reikalavimus; atliktas kino, teatro, sceninis grimas skirtingomis technikomis; atliktas makiažas atpažįstamai atitinka tam tikram teatro (kino) personažui, senėjimo procesui pagal metus; sutvarkyti plaukai personažams; paaiškinta klientui, kaip nusivalyti grimą; laikytasi darbuotojų saugos ir sveikatos, asmens higienos, ergonomikos reikalavimų; tinkamai sutvarkyta darbo vieta, dezinfekuotos darbo priemonės. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Dekoratyvinės kosmetikos priemonės, grimo medžiagos, priemonės plaukams (dažai, plaukų plovimo ir formavimo priemonės) ir specialiems efektams kurti * Vienkartinės grimo ir klijų valymo priemonės * Dezinfekavimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa) aprūpinta makiažo kėdėmis, veidrodžiais, vežimėliais priemonėms sudėti, ryškaus apšvietimo lempomis, dekoratyvine kosmetika, grimo medžiagomis, priemonėmis plaukams ir specialiems efektams kurti, makiažo, grimo ir plaukų formavimo įrankiais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar lygiavertę kvalifikaciją (išsilavinimą) arba ne mažesnę kaip 3 metų teatro (kino) grimerio profesinės veiklos patirtį. | |

**6.3. PASIRENKAMIEJI MODULIAI**

**Modulio pavadinimas – „Blakstienų priauginimas“**

|  |  |  |
| --- | --- | --- |
| Valstybinis kodas | 310120003 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Parinkti priemones blakstienoms priauginti. | 1.1. Paaiškinti blakstienų priauginimo priemonių sudėtį, naudojimą ir parinkimą. | **Tema. *Blakstienų apžiūra ir būklės vertinimas blakstienų priauginimui atlikti***  **Tema. *Veido odos ir odos priedų problemos, dariniai***   * Užkrečiamos odos ligos * Neužkrečiamos odos ligos * Riebalinių liaukų sutrikimai   **Tema.** ***Blakstienų priauginimo priemonių sudėtis, naudojimas ir parinkimas***   * Priemonės blakstienų paruošimui * Blakstienos, jų formos * Kosmetiniai blakstienų klijai   **Tema. *Blakstienų priauginimo įrankiai***   * Įrankiai blakstienų priauginimui * Įrankių priežiūra |
| 1.2. Paaiškinti blakstienų priauginimo technologijas. | **Tema.** ***Blakstienų priauginimo technologijos***   * Klasikinė blakstienų priauginimo technologija * 2D–6D blakstienų priauginimo technologija * Priaugintų blakstienų korekcijos |
| 1.3. Parinkti priemones priauginti blakstienas pagal planuojamą technologiją. | **Tema.** ***Blakstienų priauginimo priemonių parinkimas***   * Priemonių parinkimas klasikiniam blakstienų priauginimui * Priemonių parinkimas 2D–6D blakstienų priauginimui |
| 2. Priauginti blakstienas. | 2.1. Paruošti darbo vietą ir priemones blakstienoms priauginti pagal grožio paslaugų sveikatos saugos reikalavimus. | **Tema.** ***Darbo vietos blakstienų priauginimui atlikti pagal grožio paslaugų sveikatos saugos reikalavimus paruošimas***   * Darbo vietos blakstienų priauginimui paruošimas pagal reikalavimus * Įrankių valymas, dezinfekavimas, sterilizavimas |
| 2.2. Priauginti blakstienas laikantis klasikinės, 2D–6D blakstienų priauginimo technologijų. | **Tema.** ***Blakstienų priauginimas***   * Blakstienų priauginimas klasikine blakstienų priauginimo technologija * Blakstienų priauginimas 2D–6D blakstienų priauginimo technologija |
| 2.3. Atlikti blakstienų cheminį rietimą ir dažymą. | **Tema.** ***Blakstienų cheminio rietimo atlikimas***   * Blakstienų cheminis rietimas suktukais * Blakstienų laminavimas   **Tema.** ***Blakstienų cheminis dažymas***   * Blakstienų dažų paruošimas * Blakstienų dažymas |
| 2.4. Paaiškinti klientui, kaip prižiūrėti priaugintas blakstienas. | **Tema. *Priaugintų blakstienų priežiūra***   * Priaugintų blakstienų priežiūros priemonės * Higiena * Kasdieninė priežiūra |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Apibūdintos tam tikriems susirgimams būdingos veido odos ir odos priedų problemos, dariniai; blakstienos apžiūrėtos ir įvertinta jų būklė blakstienų priauginimui atlikti, apibūdinta blakstienų priauginimo priemonių sudėtis, paskirtis, įrankiai, blakstienų priauginimo technologijos.  Pasirūpinta tinkamais ir tvarkingais darbo drabužiais bei apavu. Parinktos priemonės blakstienų priauginimui pagal planuojamą technologiją; paruošta darbo vieta ir priemonės blakstienoms priauginti pagal grožio paslaugų sveikatos saugos reikalavimus; priaugintos blakstienos klasikine, 2D–6D blakstienų priauginimo technologijomis; tinkamai parinktos blakstienų rūšys pagal akies formą; atliktas blakstienų cheminis rietimas ir dažymas; klientas pakonsultuotas, kaip prižiūrėti priaugintas blakstienas; laikytasi darbuotojų saugos ir sveikatos, asmens higienos, ergonomikos reikalavimų; tinkamai sutvarkyta darbo vieta, dezinfekuotos darbo priemonės. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Kosmetikos priemonės blakstienų priauginimui, laminavimui, cheminiam dažymui * Įvairaus dydžio blakstienų kuokšteliai klijavimui * Vienkartinės valymo priemonės * Dezinfekavimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti  Praktinio mokymo klasė (patalpa) aprūpinta kosmetologiniais krėslais ir (arba) sulankstomais krėslais, veidrodžiais, vežimėliais priemonėms sudėti, vietinio apšvietimo lempomis su padidinamuoju stiklu, blakstienų priauginimo, rietimo, laminavimo priemonėmis ir įrankiais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar kosmetiko, ar lygiavertę kvalifikaciją (išsilavinimą), arba ne mažesnę kaip 3 metų blakstienų priauginimo darbo patirtį.  Modulio temas, susijusias su odos sandara ir funkcijomis, odos problemomis ir dariniais, turėtų dėstyti medicinos gydytojo arba odos ligų gydytojo profesinę kvalifikaciją įgiję asmenys. | |

**Modulio pavadinimas – „Kūno tapyba“**

|  |  |  |
| --- | --- | --- |
| Valstybinis kodas | 310120004 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Parinkti priemones kūno tapybai. | 1.1. Paaiškinti kūno tapybos priemonių sudėtį, poveikį, indikacijas ir kontraindikacijas. | **Tema. *Kūno odos būklės prieš atliekant kūno tapybą apžiūra ir vertinimas***  **Tema.** ***Kūno odos problemos ir dariniai***   * Odos riebalinių liaukų sutrikimai * Odos kraujagyslių sutrikimai * Odos pigmentacijos sutrikimai * Suglebusi oda * Strijos * Randai   **Tema**. ***Kūno tapybos priemonių sudėtis, poveikis, indikacijos ir kontraindikacijos***   * Priemonės kūno odos paruošimui * Kūno tapybos priemonės (vandens (aliejaus) pagrindo kūno dažai, vandeniui atsparios kūno tapybos priemonės) * Kūno tapybos aksesuarai ir pridėtinės detalės * Kūno tapybos fiksavimo priemonės   **Tema**. ***Kūno tapybos įrankiai***   * Kūno tapybos įrankiai: teptukai, kempinėlės, aerografai, trafaretai * Kūno tapybos įrankių priežiūra |
| 1.2. Paaiškinti kūno tapybos technikas ir technologiją. | **Tema.** ***Kūno tapybos technikos***   * Spalvų naudojimas ir derinimas kūno tapyboje * Kūno tapybos aerografu technika * Kūno tapybos akvarele technika * Kūno tapybos grimu technika * Kūno tapybos vandeniui atspariais dažais technika   **Tema.** ***Kūno tapybos technologija***   * Kūno tapybos priemonių ir įrankių parinkimas * Kūno tapybos technologijos eiliškumas |
| 1.3. Parinkti priemones tapyti kūną pagal kūno tapybos technikas. | **Tema. *Kūno tapybos priemonių parinkimas***   * Priemonių parinkimas kūno tapybai aerografu * Priemonių parinkimas kūno tapybai akvarele * Priemoniųparinkimas kūno tapybai grimu * Priemonių parinkimas kūno tapybai vandeniui atspariais dažais |
| 2. Atlikti kūno tapybą. | 2.1. Paruošti darbo vietą ir priemones kūno tapybai pagal grožio paslaugų sveikatos saugos reikalavimus. | **Tema.** ***Darbo vietos kūno tapybai pagal grožio paslaugų sveikatos saugos reikalavimus paruošimas***   * Darbo vietos kūno tapybai paruošimas pagal grožio paslaugų sveikatos saugos reikalavimus * Asmens, teikiančio grožio paslaugą, pasiruošimas pagal grožio paslaugų sveikatos saugos reikalavimus * Įrankių valymas, dezinfekavimas, sterilizavimas   **Tema.** ***Kūno tapybos priemonių parinkimas***   * Odos paruošimo priemonių parinkimas * Kūno dažų parinkimas |
| 2.2. Tapyti kūną skirtingomis technikomis. | **Tema.** ***Kūno tapyba taikant įvairias kūno tapybos technikas***   * Kūno tapyba aerografu * Kūno tapyba akvarele * Kūno tapyba grimu * Kūno tapyba vandeniui atspariais dažais |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas.Apžiūrėta ir įvertinta kūno odos būklė kūno tapybai atlikti; apibūdinta kūno tapybos priemonių sudėtis, poveikis. Parinktos kūno tapybos priemonės, kūno tapybos technikos ir technologijos, paruošta darbo vieta ir priemonės kūno tapybai pagal grožio paslaugų sveikatos saugos reikalavimus; pasirinktas tinkamas kūno odos paruošimo būdas kūno tapybai, atlikta kūno tapyba taikant įvairias kūno tapybos technikas (kūno tapyba aerografu, kūno tapyba akvarele, kūno tapyba grimu, kūno tapyba vandeniui atspariais dažais); suteikta konsultacija po atliktos kūno tapybos procedūros; laikytasi darbuotojų saugos ir sveikatos, asmens higienos, ergonomikos reikalavimų; tinkamai sutvarkyta darbo vieta, dezinfekuotos darbo priemonės, sterilizuoti įrankiai. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Kosmetikos priemonės kūno tapybai * Vienkartinės kūno dažų valymo priemonės * Dezinfekavimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa) aprūpinta kosmetologiniais krėslais arba makiažo kėdėmis, vežimėliais priemonėms sudėti, kūno tapybos įrankiais ir įranga. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar kosmetiko, ar lygiavertę kvalifikaciją (išsilavinimą), arba ne mažesnę kaip 3 metų kūno tapybos profesinės veiklos patirtį.  Modulio temas, susijusias su odos sandara ir funkcijomis, odos problemomis ir dariniais, turėtų dėstyti medicinos gydytojo arba odos ligų gydytojo profesinę kvalifikaciją įgiję asmenys. | |

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 10 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas vizažisto kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) vizažisto ar kosmetiko, ar lygiavertę kvalifikaciją (išsilavinimą), arba ne mažesnę kaip 3 metų vizažisto profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų vizažisto profesinės veiklos patirtį. |